Document ID: /roh_data/filtered/fineweb-2-filterrobots_roh.jsonl.gz/57610

Actualiteds - Actualitats
Vacanzas da meg i'l Chesin Manella
Dals 17 fin als 30 meg resta il Chesin Manella serro per vacanzas da meg.
A partir dals 31 meg es la butia darcho avierta.
Nus ans allegrains da's darcho bivgnanter in butia zieva las vacanzas.
Poetry Slam Engiadinais
Poetry Slams sun occurrenzas, inua cha persunas prelegian lur texts ad ün publicum. Ils texts paun esser poesias, istorgias, que po dafatta ir in direcziun da „rap"… que es listess, ma minchün ho be 6 minuts per sia performance.
Il publicum decida chi chi guadagna e quella persuna survain tradiziunelmaing üna butiglia Whiskey, tar nus Engiadinais saro que però üna buna butiglia iva (sponsoriseda da Mia Iva). In generel sun Poetry Slams sairedas fich pachificas e divertaivlas chi promouvan in prüma lingia la cumpagnia vi da la bar ed in nos cas natürelmaing eir la lingua rumauntscha.
Que nu do auncha üngüna scena da Poetry Slam rumauntscha e que vulainsa müder quist an.
Il seguond Poetry Slam Engiadinais ho lö als 16 gün illa Posta Veglia a Lavin. La bar es avierta a partir da las 19:30 ed a las 20:00 cumainza il slam!
Nus essans auncha in tschercha da slammeders e slammedras!
Per dumandas u tar interess per as parteciper: info(at)udg.ch